ഭഗവാന് രാമന്റെ ആദര്ശങ്ങള് പിന്തുടരുന്നതാണ് ഹിന്ദുത്വം അത് ആളുകളെ ഭിന്നിപ്പിച്ച് നിര്ത്താതെ ഒന്നിപ്പിക്കുകയാണെന്നും അരവിന്ദ് കെജ്രിവാള് ന്യൂഡല്ഹി: ക്ഷേത്രങ്ങള് സന്ദര്ശിക്കുന്നതും ദീപാവലി ആഘോഷിക്കുന്നതും മൃദു ഹിന്ദുത്വമാണെങ്കില് ഈ രാജ്യത്തെ ഭൂരിഭാഗം ആളുകളും അത് തന്നെയാണ് ചെയ്യുന്നതെന്ന് ഡല്ഹി മുഖ്യമന്ത്രി അരവിന്ദ് കെജ്രിവാള്. രാജ്യത്തെ സാധാരണ ജനങ്ങള് ചെയ്യുന്ന കാര്യം മാത്രമേ താനും ചെയ്യുന്നുള്ളു എന്നും അദ്ദേഹം പറഞ്ഞു. ഒരു ദേശീയ മാദ്ധ്യമത്തിന് നല്കിയ അഭിമുഖത്തിലായിരുന്നു അദ്ദേഹത്തിന്റെ പ്രതികരണം. ക്ഷേത്രങ്ങള് സന്ദര്ശിച്ചും ദീപാവലി ആഘോഷിച്ചും മൃദു ഹിന്ദുത്വത്തില് മുഴുകുകയാണോ എന്ന ചോദ്യത്തോടായിരുന്നു കെജ്രിവാളിന്റെ ഈ പ്രതികരണം. ദീപാവലി ദിവസം പൂജ നടത്തുന്നതും ഹനുമാന് ചാലിസ ചൊല്ലിക്കൊടുക്കുന്നതുമെല്ലാം ഹിന്ദു വോട്ടുകള് നേടാനുള്ള മൃദു ഹിന്ദുത്വ സമീപനത്തിന്റെ ഭാഗമാണെന്ന് പ്രചരിപ്പിക്കുന്നത് വിമര്ശകരാണ്. എന്നെ സംബന്ധിച്ച് ഹിന്ദുത്വം എന്നാല് ഭഗവാന് രാമന്റെ വാക്കുകളേയും ആദര്ശങ്ങളേയും രീതികളേയും മാനിച്ച് മുന്നോട്ട് പോവുക എന്നതാണ്. ദീപാവലി ആഘോഷിക്കുന്നത് മൃദു ഹിന്ദുത്വമാണെങ്കില് രാജ്യത്തെ ഭൂരിഭാഗം ജനങ്ങളും അത് തന്നെയാണ് ചെയ്യുന്നത്. വര്ഗീയ കലാപങ്ങളോ, അളുകളെ അധിക്ഷേപിക്കുന്നതോ, ദളിതര്ക്കെതിരായ ആക്രമണങ്ങളോ ഒന്നും ഹിന്ദുത്വമല്ല. ഹിന്ദുത്വമെന്നാല് ആളുകളെ ഭിന്നിപ്പിച്ച് നിര്ത്താതെ ഒന്നിപ്പിച്ച് നിര്ത്തുന്നതാണെന്നും കെജ്രിവാള് പറഞ്ഞു. യമുന നദി ശുചിയാക്കുക എന്നത് തന്റെ ഉത്തരവാദിത്തമാണെന്നും, അടുത്ത തിരഞ്ഞെടുപ്പിന് മുന്പ് അത് ചെയ്യുമെന്നും കെജ്രിവാള് പറഞ്ഞു. യമുന നദി മലിനമായതിന്റെ ഉത്തരവാദിത്തം ആരിലും കെട്ടിവയ്ക്കാന് ഞാന് ആഗ്രഹിക്കുന്നില്ല. ഇവിടുത്തെ ജനങ്ങളോട് അഞ്ച് വര്ഷം മാത്രമാണ് ഞാന് ആവശ്യപ്പെടുന്നത്. അടുത്ത ഡല്ഹി തിരഞ്ഞെടുപ്പിന് മുന്പ് യമുന നദി വൃത്തിയാക്കി അതില് കുളിക്കുമെന്നും കെജ്രിവാള് പറഞ്ഞു.